董興

董興（），長垣人，明朝軍事將領，封为海寧伯。是孫繼宗和孝恭章皇后之舅父、董太夫人之弟。
生平
初任燕山右衛指揮使，累遷署都指揮同知。正統年間，因新建伯李玉等舉薦，進署都指揮使，京營管操，隨後再次舉薦，擢署都督僉事，充右參將，跟從寧陽侯陳懋討鄧茂七，并獲勝，進升為都督同知。

當時南海賊黃蕭養圍困廣州，安鄉伯張安、都指揮王清均戰死，明英宗詔拜其為左副總兵，調江西、兩廣軍往討，而以侍郎孟鑒贊理軍務。之後大軍獲勝，論功，進右都督，留鎮廣東。久之，召還，分督京營。

因其與曹吉祥結親家，冒領奪門之變功，封海寧伯。未幾，充總兵官，鎮守遼東，予世券。后朝廷商議取消奪門之變功，因其為邊疆守將得免。曹石之變后，爵位被奪，發配廣西立功。之後因錦衣衛李貴舉薦，恢復原職，擔任總兵宣府，再予世券。明憲宗繼位后，罷免還鄉《明史》（卷175）：“董興，長垣人。初為燕山右衛指揮使，累遷署都指揮同知。正統中，新建伯李玉等舉興將才，進署都指揮使，京營管操。復用薦，擢署都督僉事，充右參將，從寧陽侯陳懋討鄧茂七，破余黨於建寧，進都督同知。南海賊黃蕭養圍廣州，安鄉伯張安、都指揮王清戰死，賊眾攻城益急。詔拜興左副總兵，調江西、兩廣軍往討，而以侍郎孟鑒贊理軍務。興用天文生馬軾自隨。興果銳，不能戢下，軾戒之。景泰元年二月，師至廣州。賊舟千余艘，勢甚熾，而征兵未至，諸將請濟師。軾曰：「廣民延頸久矣，即以狼兵往擊，猶拉朽耳。」興從之。既而兵大集，進至大洲擊賊，殺溺死者萬余人，余多就撫。蕭養中流矢死，函首以獻，俘其父及子等，余黨皆伏誅。論功，進右都督，留鎮廣東。給事中黃士俊劾興寬縱，降其官。明年復職。久之，召還，分督京營。與曹吉祥結姻，冒「奪門」功，封海寧伯。未幾，充總兵官，鎮遼東，予世券。議革「奪門」者爵，興以守邊得免。吉祥誅，乃奪興爵，仍右都督，發廣西立功。以錦衣李貴薦，復爵，總兵宣府，再予世券。憲宗嗣位，罷還。已，停世襲。家居十余年卒。”。

参考文献

Category:明朝總兵官
Category:明朝都督